Mm wakken nemmeslay-d daɣen ɣef tegnatin n tmenna yeqqnen ɣer uṣeḍru-ines-( Akud, adeg, illugan n tmenna). Timseɛraq, llant seg zik deg tsekliwin n ddunit merra, snulfan-tent-id s usugen. Isental n temseɛraq mxallafen, cudden akk ɣer tmetti d tudert n umdan, ttawint-d ɣef : Amdan, axxam aqdim, iɣersiwen d leḍyur, imɣan d yisufar n wučči, atg. Isental-agi, fkan i temseɛraq timussniwin d ttrebga d uwelleh d tḥerci. Nwala-d daɣen tulmisin-ines ama seg tama n talɣa ama seg tama n uɣanib, nufa-d ṭṭuqtent deg-s tugniwin n uɣanib, acku d nutenti i asent-irennun ccbaḥa d unamek alqayan, imi timseɛreqt, tettas-d d tarusridt, talɣa-ines d tawezzlant, tesɛa anamek d uffir, ama d aserwes imi amdan yettaf-d iman-is ilaq-as ad icebbeh taɣawsa ɣer tayeḍ i wakken ad yessishel afham-is, allus s uɛiwed n kra n yimeslayen, atg.